1: Sajnos nem találtam meg, hogy én melyik tanszékhez tartozom, ebben tudnál segíteni? A szakdolgozat belső címlapján helyesen tüntettem fel a Te adataidat és munkahelyedet?

Szerintem tanszéket ne írj, mert Te az Intézethez tartozol, mint hallgató. Az én adataim jók így.

2: Városhoz, mint képzési hely Szombathelyet vagy Pécset írjam?

Szombathelyt írj, mert ott tanulsz. Ezt korrigáld is, a borító lapon Szombathely van, a belső borítón Pécs!

3: Borítóoldal legyen fekete alapú, a szöveg pedig arany színű?

Ha borító oldalon a kötéskor rárakott külső keményfedelű borítót érted, akkor igen, fekete alapon arany betű.

4: Absztrakt résznél tüntessem fel, írjam oda, hogy Absztrakt? Angolra fordítást akkor végzem el, amikor azt mondod h jó lesz már.

Igen, tüntesd fel magyarul is és angolul is.

5: Lefuttattam egy plágiumkereső programon a szakdolgozat egészét. Szakirodalmi feldolgozást teljes egészében átírtam. Kérdésem, hogy a kutatási tervbe is másoljam át az átírt szöveget, vagy ha már egyszer elfogadták a kutatási tervet akkor hagyjam úgy ahogy van? Átírás után újból lefuttatva már nem talált egyezést.

Ha már megcsináltad az átírást, berakhatod azt, egyébként nem elvárás hogy hozzányúlj a kutatási tervben elfogadotthoz. Sokszor azért kerül átírásra, mert kiegészítik az alakuló szakdoli miatt. De nem elvárás ez sem. Szóval én akkor az átírtat tenném be a helyedben.

6: Ha kérek halasztást a leadással kapcsolatban, akkor azt mennyire nézik rossz szemmel? Érdemes kérni? Szerintem lassan összeáll azért a dolog, de plusz egy hét alatt szépen kilehetne javítani minden észrevételt. De ha nagyon rossz szemmel nézik a halasztott leadást, akkor lehet, hogy több a kár, mint a haszon? Mi a véleményed? Illetve Neked is kell idő mire átnézed-átolvasod, ezt is belekalkuláltam.

Nincs negatív megítélés, szerintem többen adják le késedelmesen, mint időben. Igen, nekem is hagyj időt, és én tervek szerint a héten nem tervezett szabadságon leszek, 1 napot kivéve, de ott meg oktatok, így eléggé kiesős ez az időszak (ettől függetlenül persze ha megküldöd, elolvasom) de ez 6.-ig szerintem nem lesz meg. Add be a késedelmest szerintem mindenképp, nem lesz belőle gondod, de akkor van még idő csiszolni!

7: táblázatok és grafikonok leírása-elnevezése során mi az elvárt betűtípus, méret és sorköz stb?

Hm, ezt most így kapóból nem tudom megmondani, dékániban nem írják? Ha ott nem találsz vonatkozót, akkor sztem Times new roman, és ami illik hozzá méretben, 9-10 körüli méret szerintem.

8: oldalszámozáson még dolgozom, problémafelvetésnél látsz piros csillagokat és ketteseket, oda már meglévő hivatkozást akarok beszúrni, de nem jöttem még rá, hogyan lehet egy hivatkozást több helyre berakni. 5.2-5.6-ig még ne olvasd el, annak az átírásán dolgozok jelenleg.

Legjobb tudásom szerint a hivatkozásokat nem tudod többször ugyanazt ugyanazzal a számmal megjeleníteni, hanem simán csak felső indexbe írd be a megfelelő számot. (ha valaki papír alapon olvassa, ott ugye úgyse tudsz kattintani a hivatkozásra, nyilván elektronikusan tud, de ott is az első alkalommal ha rendesen van hivatkozva, akkor 1x már kész.) Sajnos technikailag tényleg nem tudok ebben segíteni, hogy van-e rá megoldás, esetleg próbálj meg megkérdezni olyat, aki ért a wordhöz alaposan.

9: Javaslatodra átírtam a bevezetést, irodalomjegyzéket is egységesítettem. oké

10: Vizsgálati módszertan résznél is javítottam-átírtam. Plusz egy kérdőívet beraktam forrásként, eszembe jutott, hogy azt is használtam. oké

11: Etikai megfelelőségi szempontok érvényesülése részhez kell valamit írnom?

Oda olyat szoktak írni, hogy a hatályos magyar és eu-s adatvédelmi jogi szabályozásnak (GDPR) megfelelően történt az adatgyűjtés: a részvétel önkéntes volt, a válaszadók anonimitását biztosítottuk a kutatás során, a válaszokat kizárólag jelen kutatáshoz és hozzá kapcsolódó esetleges publikációs tevékenységhez használjuk fel.

Köszönöm a válaszaidat!